stanford-oval/wikipedia huggingface dataset:
Kummituskopla
Näyttelijät

| 0 | 1 | 2 |
| --- | --- | --- |
|   Michael J. Fox   | … |   Frank Bannister   |
|   Trini Alvarado   | … |   Tri Lucy Lynskey   |
|   Peter Dobson   | … |   Ray Lynskey   |
|   John Astin   | … |   Tuomari    |
|   Jeffrey Combs   | … |   Milton Dammers   |
|   Dee Wallace Stone   | … |   Patricia Ann Bradley   |
|   Jake Busey   | … |   Johnny Charles Bartlett   |
|   Chi McBride   | … |   Cyrus   |
|   Jim Fyfe   | … |   Stuart   |
|   R. Lee Ermey   | … |   Hiles   |
Peter Jacksonin ohjaamat elokuvat
| 0 | 1 | 2 | 3 |
| --- | --- | --- | --- |
1980-luku: Bad Taste (1987) · Meet the Feebles (1989)
1990-luku: Aivokuollut (1992) · Taivaalliset olennot (1994) · Kummituskopla (1996)
2000-luku: Taru sormusten herrasta: Sormuksen ritarit (2001) · Taru sormusten herrasta: Kaksi tornia (2002) · Taru sormusten herrasta: Kuninkaan paluu (2003) · King Kong (2005) · Oma taivas (2009)
2010-luku: Hobitti – Odottamaton matka (2012) · Hobitti – Smaugin autioittama maa (2013) · Hobitti – Viiden armeijan taistelu (2014)
Längelmäen kirkkomuseo ja makasiini

| Längelmäen kirkkomuseo ja makasiini |
| --- | --- |
Tyyppi:  Kirkkomuseo
Sijainti:  Längelmäen kirkkotie 565, Längelmäki
Koordinaatit:  61°41′10″N, 24°41′17″E
 fiLängelmäen kirkkomuseo ja makasiini 
   
Längelmäen Kirkkomuseo ja makasiini sijaitsee Längelmäellä.  Kirkkomuseon tilat on barokkityylisen puukirkon sakastin yläkerrassa ja makasiinimuseo sijaitsee kirkkotien toisella puolella. Vuonna 1772 valmistunut kirkkorakennus on Längelmäellä syntyneen kirkonrakentaja Antti Piimäsen suunnittelema. Kirkkomuseossa pääsee tutustumaan kirkolliseen elämään ja siellä on esillä kirkossa käytössä olleita esineitä.
Kullan kappeli

Kullan kappeli
Kullan kappeli (ruots. Kulla kapell) on Ruotsissa Nässjön ja Eksjön välissä sijaitseva kappeli. Se rakennettiin alun perin vuonna 1927.
Alkuperäinen Kullan kappeli tuhoutui tuhopoltossa 28. toukokuuta 2000. Uusi kappeli rakennettiin vanhalta pohjalta, ja ensimmäinen jumalanpalvelus uudessa kappelissa pidettiin 13. toukokuuta 2001 piispa Martin Lindin johdolla.
Manuela Oschmann

| Mitalit> Maa:   Itä-Saksa.Naisten maastohiihto.MM-kilpailut  | Mitalit> Maa:   Itä-Saksa.Naisten maastohiihto.MM-kilpailut  | Mitalit> Maa:   Itä-Saksa.Naisten maastohiihto.MM-kilpailut  | Maa:   Itä-Saksa> Naisten maastohiihto. |
| --- | --- | --- | --- |
|  Pronssia | Seefeld 1985 | 4×5 km viesti |  |
Manuela Oschmann (o.s. Drescher, s. 9. kesäkuuta 1965 Zella-Mehlis, Saksan demokraattinen tasavalta) on saksalainen maastohiihtäjä, joka aktiiviurallaan edusti myös DDR:ää. Hänen seuransa oli SC Motor Zella-Mehlis.
Hän hiihti Seefeldin MM-kilpailuissa 1985 avausosuuden Itä-Saksan pronssijoukkueessa 4 × 5 kilometrin viestissä. Hän saavutti nuorten MM-pronssia 3 × 5 kilometrin viestissä 1984 ja 1985.
Yhdistyneen Saksan edustajana Oschmann sijoittui 1992 Albertvillen olympialaisissa 15 kilometrillä 15:nneksi, 5 kilometrillä 42:nneksi ja takaa-ajokilpailussa 38:nneksi. Hän voitti kolme Saksan-mestaruutta.
Korzunovo

Korzunovon kunta Petsamon piirin kartalla
Korzunovo (ven. Корзуново) on maalaiskunta ja sen keskustaajama Petsamon piirissä Murmanskin alueella, Venäjällä. Kunta sijaitsee piirin itäosassa ja rajoittuu lounaassa Nikkelin, lännessä Zapoljarnyin ja pohjoisessa Petsamon kaupunkikuntaan sekä idässä Kuolan piiriin. Kunta sijaitsee Petsamonjoen varrella ja sen vesistöalueella. Kunnan asutuskeskukset ovat Murmanskin ja Nikkelin välisen maantien ja rautatien varrella.
Korzunovo on varuskuntapaikkakunta, jossa on sijainnut Pohjoisen laivaston taistelulento- ja kuljetuslentoyksiköitä.
Luostarin varuskuntaa
Asutuskeskukset

Keskustaajama Korzunovo sijaitsee noin 15 km Petsamon piirin piirikeskuksesta Petsamosta etelään. Kuntaan kuuluvat asutuskeskukset
Korzunovo - taajama, hallinnollinen keskus
Luostari (Луостари) - taajama
Luostarin asema (ж.-д. ст. "Луостари")
Titovkan asema (ж.-д. ст. "Титовка")
Putevaja Usadba 9 km (Путевая Усадьба 9 км; nimetty Nikel-Luostari-rautatien kilometripylvään mukaan)
Historia

Nykyinen asutus sai alkunsa sotien jälkeen 1947, kun Luostariin alettiin rakentaa lentotukikohtaa. Virallisesti Korzunovon asutuskeskus perustettiin 1962, jolloin se erotettiin Luostarista. Alkuun sen nimi oli Luostari-Novoje (ven. Луостари-Новое), "Uusi-Luostari". Nimen Korzunovo paikkakunta sai vuonna 1967 Neuvostoliiton sankari Ivan Korzunovin mukaan. Se kuului aluksi Zapoljarnyin kaupungin alaisuuteen, itsenäinen kunta (kyläneuvostoalue, selsovet) Korzunovosta tuli 1979.
Juri Gagarin palveli varuskunnassa ennen kosmonauttiuraansa, 1950-luvun lopussa.
Varuskunta on sittemmin lakkautettu, ja Korzunovoa pidetään kuolevana paikkakuntana.
Kupluskylä

Kupluskylä on kylä Kontiolahden kunnassa, lähellä Joensuun rajaa. Se sijaitsee noin kuudentoista kilometrin päästä kunnan keskustasta, ja noin kymmenen kilometrin päästä Joensuun kaupungin keskustasta.
Kylä sijaitsee Pielisjoen rannassa, joen ja Utranharjun välissä, Utran (Joensuun) kaupunginosan naapurissa. Kupluskylän lähellä on Jynkän vedenottamo, josta Joensuu saa juomavetensä.
Nimi kuplus viittaa kalastukseen.[lähde? ]
Lääkintäsähkö

| Lääkintäsähkö Oy |
| --- | --- |
Perustettu:  1943
Perustaja:  Instrumentarium
Lakkautettu:  1977 (fuusioitiin Instrumentariumiin)
Toimitusjohtaja:  Emil Westermarck 1943–1973
Avainhenkilöt:  Timo Nieminen, Sakari Mustakallio
Toimiala:  tukkukauppa
Tuotteet:  röntgen- ja sädehoitolaitteet ja -materiaalit
Liikevaihto:  36,7 milj. mk (1.10.1975–30.9.1976)
Henkilöstö:  159 (1976)
Tytäryhtiöt:  Palomex Oy Oy Isotekno Ab
Omistaja:  satoja pienomistajia, Instrumentarium, Palomex
Infobox OKVirheellinen NIMI-arvo: 
Lääkintäsähkö toimi 1970-luvulla Helsingin Mikonkatu 13:ssa, Kaisaniemenkadun kulmassa..
Lääkintäsähkö Oy oli Instrumentariumin vuonna 1943 perustama tytäryhtiö, joka erikoistui röntgentutkimus- ja sädehoitolaitteisiin ja muihin sähköä käyttäviin lääketieteellisiin laitteisiin, joita se sekä kehitti ja valmisti itse että toi ulkomailta. Lääkintäsähköstä kehittyi radiologia-alan markkinajohtaja Suomessa. Yrityksen piirissä kehitettiin kaupalliselle asteelle Yrjö Paateron keksimä, maailmanmenestykseksi muodostunut hampaiden panoraamakuvaus- eli ortopantomografialaite, jota valmistamaan perustettiin 1964 tytäryhtiö Palomex (nyk. Palodex). Palomexin vienti oli pian suurempaa kuin Lääkintäsähkön harjoittama röntgenlaitteitten tuonti Suomeen.
Lääkintäsähkön pitkäaikainen toimitusjohtaja oli kauppaneuvoksen arvon saanut Emil Westermarck, ja hänen tieteellisenä neuvonantajanaan toimi radiologi Sakari Mustakallio. Lääkintäsähkön teknisenä johtajana 1950-luvun lopulta alkaen ja sitten tytäryhtiö Palomexin toimitusjohtajana toimi diplomi-insinööri Timo Nieminen (1921–2003), joka oli päävastuussa ortopantomografialaitteen kehittämisestä.
Lääkintäsähkön tuontitoiminnassa tärkein kansainvälinen päämies oli aluksi Siemens, kunnes suhteet katkesivat sotatapahtumien myötä syksyllä 1944. Rauhan palattua Lääkintäsähkö toi maahan muun muassa amerikkalaisen Eastman Kodak Companyn röntgenfilmejä ja Saksan-yhteyksien normalisoiduttua Siemens & Halsken röntgenlaitteita. Yritys huolehti myös laitteiden huollosta.
1950-luvun puolenvälin jälkeen Lääkintäsähkö perusti tytäryhtiön Oy Isotekno Ab radioaktiivisten aineiden ja laboratoriomittauslaitteiden ja muiden elektronisten kojeiden maahantuontia ja myyntiä varten.
Lääkintäsähkö säilytti kuudenkymmenen prosentin osuuden Suomen röntgenkuvausmarkkinoista 1960-luvun alkupuolelle saakka, kunnes kilpailu kiristyi. Tytäryhtiö Palomexin loistava vientimenestys hammasröntgenlaitteilla kuitenkin kompensoi tuontiliiketoiminnan heikompaa kannattavuutta.
Lääkintäsähkö fuusioitiin Instrumentariumiin 1977, joka osti yhtiön kokonaan itselleen noin 800 pienosakkaalta. Tämän jälkeen Lääkintäsähkön ja Palomexin aloittamat liiketoiminta-alueet tunnettiin yhteisnimellä Instrumentarium Imaging. Instrumentariumin siirryttyä General Electricin omistukseen 2003 Lääkintäsähkön aloittama hammasröntgenliiketoiminta jatkoi olemassaoloaan Palodex-nimisessä yhtiössä, jonka on vuodesta 2009 omistanut yhdysvaltalainen Danaher.
Ksenomania

Ksenomania tarkoittaa muukalaisuuden ylenmääräistä tai suunnatonta ihailua. Se on ksenofobian eli muukalaispelon tai -kammon vastakohta.
Marjatan sairaala

Marjatan sairaalan rakennus alkuperäisessä käytössä synnytyslaitoksena. Kuva on otettu 1910- tai 1920-luvulla.
Marjatan sairaala on vuonna 1913 valmistunut entinen sairaalarakennus Tampereella Pyynikinrinteen kaupunginosassa. Se sijaitsee F. E. Sillanpään kadun (entinen Lyseokatu) ja Mariankadun kulmassa. Kaksikerroksisen, punatiilisen jugendtalon suunnitteli arkkitehti Lambert Petterson.
Rakennuksessa toimi synnytyssairaala 1913–1962. Tämän jälkeen se muutettiin vanhusten sairaalaksi, ja nimensä se sai ylihoitajaltaan Marjatta Hirvoselta. Sairaalaa on kutsuttu myös epävirallisesti Marian sairaalaksi, mutta tätä nimeä ei otettu viralliseen käyttöön, ettei sairaalaa sekoitettaisi helsinkiläiseen Marian sairaalaan.
Sairaalan toiminta päättyi 2004–2005. Rakennus peruskorjattiin sen jälkeen yli 55-vuotiaiden asunnoiksi. Samalle tontille on valmistunut 2010 kaksi 6- ja 7-kerroksista asuinkerrostaloa.
Tampereen kaupungin kaavoitusyksikön mukaan Marjatan sairaalalla on rakennustaiteellista ja kaupunkikuvallista arvoa. Rakennus on suojeltu.
Kullanjoki

| Kullanjoki Mertvitsa |
| --- | --- |
 Kullanjoki Suuren-Narvusin luona.
Alkulähde:  Rosonajoki
Laskupaikka:  Laukaanjoki
Maat:  Venäjä
Pituus:  10 km
Kullanjoki (ven. Мертвица, Mertvitsa) on joki Leningradin alueen Jaaman piirin Narvusin kunnassa Venäjällä. Se saa alkunsa Rosonajoesta ja laskee Laukaanjokeen kymmenen kilometrin päässä lähellä Suuren-Narvusin kylää. Joen varrella sijaitsi ennen toista maailmansotaa inkerinsuomalainen Kullankylä.
Aiheesta muualla

Kullanjoki Venäjän vesistörekisterissä (venäjäksi)
Manuela Mölgg

Manuela Mölgg
Manuela Mölgg (s. 28. elokuuta 1983 Bruneck) on italialainen alppihiihtäjä.
Mölgg sijoittui St. Moritzin MM-kisoissa 2003 suurpujottelussa seitsemänneksi ja pujottelussa viidenneksitoista. Åren MM-rinteillä 2007 hän oli suurpujottelussa yhdestoista, samoin Vancouverin 2010 olympialaisten pujottelussa. Garmisch-Partenkirchenin MM-kisoissa 2011 hän oli sekä suurpujottelussa että pujottelussa kuudes. Schladmingin MM-kilpailuissa 2013 hän sijoittui suurpujottelussa 11:nneksi ja Sankt Moritzin MM-kilpailuissa 2017 samassa lajissa kuudenneksi. Pyeongchangin olympialaisissa 2018 hän oli suurpujottelussa kahdeksas.
Maailmancupissa Mölgg on sijoittunut pujottelussa toiseksi Aspenissa marraskuussa 2004. Suurpujottelussa hän oli kaudella 2007–2008 toinen Mariborissa ja Bormiossa sekä kolmas Panoramassa. Suurpujottelucupin kokonaispisteissä hän sijoittui kolmanneksi. Kaudella 2008–2009 hän oli toinen La Molinan ja Semmeringin sekä kolmas Åren suurpujottelukilpailussa. Suurpujottelucupissa hän sijoittui viidenneksi. Kaudella 2009–2010 hän oli toinen Lienzin suurpujottelussa. Kaudella 2010–2011 hän oli kolmas Söldenin suurpujottelussa ja Zagrebin pujottelussa. Kaudella 2016–2017 hän sijoittui kolmanneksi Semmeringin suurpujottelussa sekä kaudella 2017–2018 kolmanneksi Söldenin,  Killingtonin ja Courchevelin suurpujotteluissa.
Myös Manuelan veli Manfred Mölgg on huippuluokan alppihiihtäjä.
Aiheesta muualla

Manuela ja Manfred Mölggin virallinen sivusto (Arkistoitu – Internet Archive) (saksaksi)
Manguapuut

| Manguapuut |
| --- | --- |
 manguapuu Grias neuberthii
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Ericales
Heimo::  Huppukukkakasvit Lecythidaceae
Suku::  Manguapuut Grias  L.
Katso myös
   Manguapuut Wikispeciesissä   Manguapuut Commonsissa 
Infobox OKNimi-testi OK: 
Manguapuut (Grias) on huppukukkakasvien (Lecythidaceae) heimoon kuuluva kasvisuku, johon kuuluu noin kymmenen lajia.
Manguapuita kasvaa luonnossa Keski-Amerikassa, Etelä-Amerikan luoteisosissa sekä Jamaikalla.
Lajeja

Grias cauliflora
Grias colombiana
Grias haughtii
Grias multinervia
Grias neuberthii – manguapuu
Grias peruviana
Aiheesta muualla

Finto: Kassu – Kasvien suomenkieliset nimet: Grias
Kullaan seurakunta

| Kullaan seurakunta |
| --- | --- |
Suuntautuminen:  luterilaisuus
Kirkkokunta:  Suomen evankelis-luterilainen kirkko
Hiippakunta:  Turun arkkihiippakunta
Rovastikunta:  Porin rovastikunta
Perustettu:  1920
Liitetty:  2005
Liitettiin:  Ulvilan seurakunta
Infobox OKNimi-testi OK: 
Kullaan seurakunta oli vuosina 1920–2005 Kullaassa toiminut evankelis-luterilainen seurakunta. Kullaan seurakunta erotettiin Ulvilan seurakunnasta vuonna 1920 omaksi seurakunnakseen. Seurakunta liitettiin vuonna 2005 Ulvilan seurakuntaan.
Kirkkoherrat

Seuraavat henkilöt ovat toimineet Kullaan seurakunnan kirkkoherroina:
1920–1955: Juho Rafael Raine
1956–1963: Olli Eljas Kahra
1964–1968: Alpo Aarne Aaltonen
Lääkintäesimies

Lääkintäesimies on ensihoidon kenttäjohtaja ja hoitotason sairaankuljettaja, joka liikkuu omalla yksiköllään. Lääkintäesimiehen tehtäviin kuuluvat monipotilas- ja suuronnettomuustilanteiden ensihoidon operatiivinen johtaminen, perustason ensihoitoyksiköiden tukeminen ja ensihoitovalmiuden ylläpitäminen. Tutkintovaatimuksena on yleensä terveydenhuollon AMK-tutkinto, useamman vuoden työkokemus ensihoidosta ja jokin esimies- tai johtamiskoulutus.
Lääkintäesimiehen operatiivinen tunnus on n1, esim. E HE 11 (Helsinki 11). Lääkintäesimiehiä on muun muassa Helsingissä, Espoossa, Vantaalla, Turussa, Tampereella, Lahdessa, Jyväskylässä, Hyvinkäällä, Hämeenlinnassa, Joensuussa, Kuopiossa, Kouvolassa, Porissa, Savonlinnassa, Loimaalla, Imatralla, Lappeenrannassa ja Mikkelissä.
Aiheesta muualla

Satakunnan pelastuslaitos - Ensihoitojärjestelmä (Arkistoitu – Internet Archive)
Päijät-Hämeen sosiaali- ja terveysyhtymän lääkintäesimiehen ydintehtävät ja kompetenssivaatimukset. Rive, Sami. Lahden ammattikorkeakoulu, 2008
Manuela Ramin-Osmundsen

| Manuela Ramin-Osmundsen |
| --- | --- |

Norjan lapsi- ja tasa-arvoministeri
 Stoltenbergin II hallitus 18. lokakuuta 2007 – 14. helmikuuta 2008  
Edeltäjä:  Karita Bekkemellem
Seuraaja:  Anniken Huitfeldt
Henkilötiedot
Koko nimi:  Manuela Myriam Henri Ramin-Osmundsen
Syntynyt: 15. heinäkuuta 1963 (ikä 61) Martinique
Kansalaisuus:  ranskalainen (1963–2007) norjalainen (2007–)
Tiedot
Puolue:  työväenpuolue
Manuela Myriam Henri Ramin-Osmundsen (s. 15. heinäkuuta 1963 Martinique) on ranskalais-norjalainen työväenpuolueen poliitikko. Hän toimi Norjan lapsi- ja tasa-arvoministerinä vuosina 2007–2008. Sitä ennen hän oli johtanut Norjan maahanmuuttovirastoa (Utlendingsdirektoratet, UDI) lyhyen aikaa vuonna 2006, ennen kuin joutui eroamaan sen jälkeen kun oli käynyt ilmi, että hän aiemmin viraston apulaisjohtajana oli ollut tietoinen viraston lainvastaisista päätöksistä. Lapsi- ja tasa-arvoministerin virasta hän puolestaan joutui eroamaan lapsiasiainvaltuutetun nimittämiseen liittyneiden epäselvyyksien vuoksi.
Ramin-Osmundsen on syntynyt Ranskalle kuuluvalla Martiniquen saarella ja oli virassaan ensimmäinen Norjan ministeri, joka on kotoisin muualta kuin Pohjoismaista. Hän on asunut Norjassa vuodesta 1991 ja sai Norjan kansalaisuuden vuonna 2007.
Aiheesta muualla

Manuela Ramin-Osmundsen Norjan suurkäräjien verkkosivuilla (norjaksi)
Kuvia tai muita tiedostoja aiheesta Manuela Ramin-Osmundsen Wikimedia Commonsissa
Kupolen

Kupolen
Kupolen on kupolinmuotoinen kauppakeskus Borlängessa Ruotsissa. Se avattiin vuonna 1990, ja se oli valmistuessaan Taalainmaan läänin suurin kauppakeskus. Kauppakeskuksessa on 80 myymälää, ravintoloita ja kahviloita. Siellä käy vuosittain 4,2 miljoonaa ihmistä.
Aiheesta muualla

Kuvia tai muita tiedostoja aiheesta Kupolen Wikimedia Commonsissa
Kupolenin kotisivut
Kuopion synnytyssairaala

Kuopion synnytyssairaala oli Kuopiossa aluksi yksityisenä laitoksena sittemmin kaupungin synnytyssairaalana toiminut sairaala.
Kuopiossa aloitti 1893 toimintansa yksityinen synnytyssairaala, jonka omisti tohtori J. V. Johnsson. Sen omistajaksi tuli 1909 tohtori Eva Piispanen. Sairaala oli sijainnut eri osoitteissa muun muassa Kuninkaankatu 8:ssa ja vuodesta 1906 lähtien Puistokatu 4:ssä. Rakennusmestari Erkki Halonen (1880–1958) suunnitteli laitokselle oman rakennuksen osoitteeseen Käsityökatu 37, Käsityökadun ja Suokadun kulmaan. Eva Piispasen omistaman synnytyssairaalan rakennus valmistui 1914 ja toimi hänen hallinnassaan vuoteen 1946, jolloin laitos siirtyi Kuopion kaupungille. Kaupungin synnytyssairaala toimi rakennuksessa vuoden 1972 lopulle, jonka jälkeen tiloihin siirtyi kaupungin sisätautisairaala. Sen käytössä tilat olivat vuodenvaihteeseen 1988–1989, jolloin sairaalatoiminta siirtyi uuteen Valkeisen sairaalaan, ja tyhjilleen jääneen puutalon kohtalon sinetöi purkaminen.
Mamshit

Mamshit
Mamshit.
Mamshit (hepr. ‏ממשית‎) on arkeologinen kohde noin seitsemän kilometrin päässä Dimonan kaupungista Israelin Eteläisellä hallintoalueella. Mamshit oli tärkeä nabatealaiskaupunki suitsukereitillä ja tunnettiin tuolloin nimellä Memphis.
Mamshit on nykyään suojeltu kansallispuistona ja yhdessä kolmen muun kaupungin kanssa listattu Unescon maailmanperintöluetteloon.
Mamshit peittää noin kymmenen aarin alueen. Se on pienimpiä mutta parhaiten restauroituja kaupunkeja Negevin aavikolla. Mamhsitissa käytetty arkkitehtuuri on ainutlaatuista ja sellaista ei löydy muista nabatealaiskaupungeista. Roomalaisajalla kaupan ehdyttyä Mamshitin asukkaat löysivät uuden tulonlähteen kuuluisien arabianhevosten kasvatuksesta.
Historia

Nabatealaiset perustavat Mamshitin ensimmäisellä vuosisadalla. Vaurautensa huipulle Mamshit kohosi kuitenkin vasta roomalaisajalla. Rooma valloitti nabatealaisten alueet vuonna 63 eaa. Kuningas Aretas III kuitenkin vannoi kuuliaisuutensa Roomalle ja nabatealaiset saivat pitää maansa. Vuonna 106 Rooma liitti alueet kuitenkin itseensä ja Arabia Petraean provinssiin. Mamshitiin perustettiin tuolloin myös roomalainen varuskunta ja alettiin rakentaa kaupunginmuuria turvaamaan rikkauksia ryösteleviltä paimentolaisheimoilta.
Rooman hallinnasta Mamshit siirtyi Bysantille 300-luvulla. Bysanttilaiskaudella vahvistettiin kaupunginmuuria ja rakennettiin mm. kaksi kirkkoa. Kaupunki hylättiin noin vuonna 500. Viimeinen maininta Mamshitista on 500-luvulla valmistetusta kartasta.
Aiheesta muualla

Wikimedia Commonsissa on kuvia tai muita tiedostoja aiheesta .
Mamshit ja muut Negeven kaupungit Unescon sivuilla (englanniksi) (ranskaksi)
Kuvia Mamshitista (englanniksi)
Lääkintäryhmä

Lääkintäryhmä suorittaa hoitotoimenpiteitä Normandian maihinnousussa.
Lääkintäryhmä on Puolustusvoimien erikoisryhmä, joka on perehtynyt lääkintähuoltoon. Siviilitoiminnassa lääkintäryhmä toimii yleensä suuronnettomuuksissa, mutta se voidaan myös lähettää ulkomaille auttamaan esimerkiksi sodan uhreja.
Kokoonpano

Ryhmään kuuluu ryhmän johtaja, joka yleensä on lääkintäaliupseeri. Ryhmään kuuluu myös joukko lääkintämiehiä. Ryhmään voi kuulua myös muita erikoistehtäviin koulutettuja ammattilaisia, kuten lääkäri. Lääkintäryhmä kuuluu yleensä komppaniaan tai muuhun joukkoyksikköön.
Norjalaiset lääkintämiehet harjoittelevat sidontaa.
Kotilokuku

| Kotilokuku |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Suku::  Kukut Coua
Laji::  delalandei
Kaksiosainen nimi
 Coua delalandei  (Temminck, 1827) 
Katso myös
   Kotilokuku Wikispeciesissä   Kotilokuku Commonsissa 
Infobox OKNimi-testi OKIUCN-testi OK: 
Kotilokuku (Coua delalandei) on Madagaskarin saaristossa elänyt, sukupuuttoon kuollut käkilintulaji.
Koko ja ulkonäkö

Linnun pituus oli 50–55 cm. Se oli yläpuolelta tummansininen, rinnasta valkoinen ja vatsasta oranssi. Jalat olivat pitkähköt, nokka vahva ja sininen pyrstö oli pitkä.
Esiintyminen

Kotiolokukusta on ainoastaan 13 havaintoa luonnosta pyydystetyistä yksilöistä, joista 11 pyydystettiin vuosien 1827 ja 1834 välillä. Pariisin luonnonhistorialliseen museoon tallennetut kaksi yksilöä ovat molemmat Chevalier J.A. Bernierin ampumia. Lajin alun perin vuonna 1827 kuvannut Coenraad Jacob Temminck tutki nimenomaan vuonna 1827 Pariisiin saatua yksilöä. Valtaosa yksilöistä, mahdollisesti kaikki, on pyydystetty Nosy Borahan (Ile de Sainte-Marie) saarelta, joka sijaitsee Madagaskarin itärannikon edustalla. Epävarmoja havaintoja on myös Madagaskarin pääsaarelta. Viimeinen varma havainto eli pyydystetty yksilö on vuodelta 1834. Pariisin lisäksi museoyksilöitä on Leidenissa, Englannin Tringissä, New Yorkissa, Philadelphiassa, Harvardissa ja Madagaskarin Tananarivessa . Laji katsotaan sukupuuttoon kuolleeksi, koska sitä ei etsinnöistä huolimatta ole enää tavattu.
Sukupuuton syitä lienevät joko Nosy Borahan kokonaan uudelleen metsittäminen 1800-luvulla tai mustarotan invaasio saarelle. Mustarottia tosin lienee saarelle tullut merirosvojen mukana jo 1600-luvulla. Myös paikallisten asukkaiden suorittama metsästys, sekä näyttävän höyhenpuvun että ravinnon takia, on saattanut heikentää kantaa. Kissat alkoivat lisääntyä vasta 1800-luvun kuluessa.
Elinympäristö

Nosy Borahan alkuperäinen sademetsä.
Lisääntyminen

Kotilokuku ei ollut pesäloinen kuten useimmat muut käkilinnut, vaan pesi ilmeisesti itse rakentamaansa pesään.
Ravinto

Kotilot, mistä laji on saanut nimensä useilla kielillä.
Aiheesta muualla

Naturalis (sisältää kolmiulotteisen valokuvan täytetystä yksilöstä (englanniksi)
Kupoli

Kupolin poikkileikkaus.
Kupoli eli kupuholvi (latinan sanasta cupa ’tynnyri, sammio’) on pyöreiden, monikulmaisten tai neliömäisten tilojen kaarevarakenteinen holvikatto. Kupolin laella on toisinaan avoin tai ikkunallinen torni, lanterni. Kupolin lieriömäistä tai monikulmaista kantaa kutsutaan rummuksi tai tampuuriksi.
Esihistorialliselta ajalta tunnetaan Välimeren alueen kupolihaudat, joissa muoto oli saatu aikaan muuria ulontamalla ja rakentamisen edetessä kivikehää kaventamalla. Tunnetuimpia niistä ovat Mykenen kupolihaudat. Varsinaisen holvikupolien rakennustaidon on määritelty kehittyneen Etu-Aasian alueella. Roomalaisilla kupoleiden rakentaminen oli jo teknisesti korkealle kehittynyttä, mistä esimerkkinä muun muassa Pantheonin temppeli Roomassa. Bysantin kulttuurissa kupoliholvilla oli huomattava asema rakennustaiteessa, mestarinäytteenä Justinianus I:n vuonna 537 rakennuttama Hagia Sofia. Bysantin vaikutus oli sittemmin nähtävissä muun muassa islamilaista arkkitehtuuria edustavissa moskeijoissa ja Italian renessanssiajan arkkitehtuurissa (muun muassa Rooman Pietarinkirkko).
Ortodoksisen rakennusperinteen erityispiirteenä ovat kirkkojen sipulin- tai joskus liekinmuotoiset kupolit, yhtenä tunnetuimpana esimerkkinä 1500-luvun puolivälissä rakennettu Pyhän Vasilin katedraali Moskovassa. Sipulimuotoa on käytetty myös Itävallan, Etelä-Aasian ja Kaukoidän kulttuureissa, muun muassa Taj Mahalissa Intian Agrassa on sipulikupolit.
Nykyaikaisten urheiluareenojen kattorakenteena käytetään usein kupolia. [lähde? ]
Aiheesta muualla

Kuvia tai muita tiedostoja aiheesta Kupoli Wikimedia Commonsissa